open-index/open-wikipedia-markdown huggingface dataset:
Works (პინკ ფლოიდის ალბომი)

***Works*** () — ინგლისური პროგრესული როკ-ჯგუფ პინკ ფლოიდის სიმღერების კომპილაციური ალბომი, რომელიც გამოვიდა 1983 წელს. ჯგუფის მოყვარულთათვის აქ მთავარ ინტერესს წარმოადგენდა სიმღერა *Embryo*, რომელიც 60იანების ბოლოს სრულდებოდა კონცერტებზე და მანამდე შეტანილი იყო მხოლოდ კრებულში *Picnic – A Breath of Fresh Air*. ასევე შეიმჩნევა განსხვავება სიმღერებში *Brain Damage* და *Eclipse* - როგორც ეტყობა, ეს არის სტერეო ვერსიები ალბომის *The Dark Side of the Moon* კვადროფონიული მიქსიდან.

ალბომის გარეკანის გავლენად იქცა 1948 წლის პოსტერი ჰოლანდია ინდუსტრიალიზაციას გადის  (გრაფიკოსი ვლადიმირ ფლემი).

## სიმღერების სია
### მხარე 1
#One of These Days&nbsp;– 5:50 (კომპოზიცია ალბომიდან *Meddle*, განსხვავებული მიქსი)
#Arnold Layne&nbsp;– 2:52 (სინგლიდან, იმიტირებული სტერეო)
#Fearless&nbsp;– 6:08 (ალბომიდან *Meddle*)
#Brain Damage&nbsp;– 3:50 (ალბომიდან *The Dark Side of the Moon*, განსხვავებული მიქსი)
#Eclipse&nbsp;– 1:45 (ალბომიდან *The Dark Side of the Moon*, განსხვავებული მიქსი)

### მხარე 2
#Set the Controls for the Heart of the Sun&nbsp;– 5:23 (ალბომიდან *A Saucerful of Secrets*)
#See Emily Play&nbsp;– 2:54 (სინგლი, იმიტირებული სტერეო)
#Several Species of Small Furry Animals Gathered Together in a Cave and Grooving with a Pict&nbsp;– 4:47 (ალბომიდან *Ummagumma*)
#Free Four&nbsp;– 4:07 (ალბომიდან *Obscured by Clouds*)
#Embryo&nbsp;– 4:39 (კრებულიდან *Picnic – A Breath of Fresh Air*)

## ფაქტები 
* Brain Damage და Eclipse წარმოდგენილია განსხვავებული ხმის მიქსის სახით. ასევე, მათში მოსაუბრე ადამიანების ხმები უფრო ხმამაღლა ჟღერს, ვიდრე ორიგინალურ ალბომებზე.
* რამდენიმე სიმღერა ერთმანეთში გადადის. ეს მეთოდი მოგვიანებით გამოყენებული იქნა კრებულის Echoes: The Best of Pink Floyd შედგენისას.

## პერსონალი
;პინკ ფლოიდი
*სიდ ბარეტი&nbsp;—გიტარა, ვოკალი („Arnold Layne“ და „See Emily Play“), გიტარა („Set the Controls for the Heart of the Sun“)
*დეივიდ გილმორი&nbsp;— გიტარა და ვოკალი ყველა სიმღერაში (გამონაკლისი - „Arnold Layne“ და „See Emily Play“)
*ნიკ მეისონი&nbsp;— დასარტყმელი საკრავები, პერკუსია, ფირის ეფექტები, ვოკალიზაცია
*როჯერ უოტერსი&nbsp;— ბას-გიტარა, ფირის ეფექტები, ვოკალი
*რიჩარდ რაიტი&nbsp;— კლავიშებიანი საკრავები, ფორტეპიანო, სინთეზატორი, ვოკალი
;ტექნიკური პერსონალი
*ბილ ბერკსი – სამხატვრო ხელმძღვანელი
*ტომ ტრამბო – შემდგენელი
*Art Hotel, ტომი სტილი – დიზაინი
*რონ ლარსონი – ილუსტრირება

## ჩარტები
## სქოლიო 
კატეგორია:პინკ ფლოიდის კომპილაციური ალბომები
კატეგორია:1983 წლის კომპილაციური ალბომები
კატეგორია:Capitol Records-ის ალბომები
კატეგორია:ალბომები ნორმან სმითის პროდიუსერობით
კატეგორია:ალბომები დეივიდ გილმორის პროდიუსერობით
კატეგორია:ალბომები ჯო ბოიდის პროდიუსერობით
მაია

**მაია** შეიძლება აღნიშნავდეს:

*მაია — ინდუისტური უძველესი ქალღმერთი
*მაია — მექსიკასა და ბელიზში მცხოვრები ინდიელი ხალხი
*მაია — მდინარე რუსეთში 
*მაია — მესოამერიკული, კოლუმბამდელი ცივილიზაცია თანამედროვე მექსიკის ტერიტორიაზე 
*მაია — ქალაქი პორტუგალიაში
*მაია — ბუდას დედა
*მაია — ბერძნულ მითოლოგიაში ზევსის და ჰერას შვილი

## იხილეთ აგრეთვე
*მაია დამწერლობა — მექსიკის, გვატემალისა და ბელიზის ტერიტორიაზე მოსახლე ინდიელთა დამწერლობა
მათრიხი

**მათრიხი**, მარცვლეულის საწყაო XVIII საუკუნის აღმოსავლეთ საქართველოში. შეადგენდა კოდის 1/32-ს (0,9 კგ).
## ლიტერატურა
კატეგორია: მასის საზომი ერთეულები
მაილი

**მაილი** — მწვერვალი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარი წყალგამყოფი ქედის გვერდით ხოხის ქედზე, მწვერვალებს ჯიმარასა და მყინვარწვერს შორის. სიმაღლე ზღვის დონიდან 4506 მ. აგებულია დიორიტებითა და დიაბაზებით. კარგადაა გამოხატული თანამედროვე გამყინვარება. დამახასიათებელია სუბნივალური ლანდშაფტი. გზა ადის მდინარე თერგის სათავეებიდან.

## ლიტერატურა
კატეგორია:მცხეთა-მთიანეთის მხარის მთები
კატეგორია:ჩრდილოეთ ოსეთის მთები
მაილის უღელტეხილი

**მაილის უღელტეხილი** — უღელტეხილი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარის ყაზბეგის მუნიციპალიტეტში. მდებარეობს კავკასიონის მთავარი წყალგამყოფი ქედის გვერდით ხოხის ქედზე, მწვერვალებს მყინვარწვერსა და მაილს შორის, სიმაღლე ზღვის დონიდან 4400 მ. დაფარულია თოვლ-ყინულით. დამახასიათებელია ნივალური ლანდშაფტი. ერთმანეთთან აკავშირებს ყაზბეგის მუნიციპალიტეტს და ჩრდილოეთ ოსეთს, აგრეთვე გერგეთის, დევდარაკისა და მნის მყინვარებს (მდინარე თერგის აუზი).

## ლიტერატურა
კატეგორია:მცხეთა-მთიანეთის მხარის უღელტეხილები
კატეგორია:რუსეთის უღელტეხილები
ჯეკ კლემონსი

**ჯეკ კლემონსი** (ინგლ. Jack Clemmons) (დ. 1922 – გ. 1998) იყო ლოს-ანჯელესის პოლიციის თანამშრომელი, ოფიცერი, რომელიც ცნობილი იყო იმით, რომ ის ყველაზე პირველი მივიდა მერილინ მონროს გარდაცვალების ადგილზე, 1962 წლის 5 აგვისტოს, დილის 4:45 საათზე. მას დაურეკეს დილის 4:25 საათზე და უთხრეს, რომ მერილინ მონრო გარდაიცვალა.

კლემონსი ფიქრობდა, რომ მონრო მოკლეს და ეს ყველაფერი კი წინასწარ დადგმული სიკვდილის სცენა იყო. ჯეკმა აღნიშნა, რომ როდესაც ის მივიდა მონროს სახლში, მოსამსახურე სარეცხს რეცხავდა (დილის 4:45 საათზე) და ჩანდა, რომ მონროს ოთახი იყო დალაგებული მისი იქ მისვლის პერიოდისათვის. კლემონსის საკუთარი სიტყვებით: „მერილინი იწვა სახით ქვემოთ, რასაც ჩვენ ვეძახით ჯარისკაცის პოზიციას, მისი ხელები იყო გვერდიგვერდ, ერთმანეთთან ახლოს , ფეხები კი ზუსტად გასწორებული. ეს იყო ყველაზე თვალნათელი, აშკარა დადგმული სიკვდილის სცენა რაც კი მე ოდესმე მინახავს! წამლის ტაბლეტები მისი ლოგინის გვერდით მდებარე მაგიდაზე ძალიან მოხდენილად იყო დაწყობილი, ხოლო მერილინის სხეული განზრახ გადაადგილებული. ყველაფერი ძლიერ სუფთა ჩანდა.“

კატეგორია:დაბადებული 1922
კატეგორია:გარდაცვლილი 1998
მაისები

**მაისები** () — მწერების გვარი ხოჭოების რიგისა. მათი სხეულის სიგრძე 7-50 მმ აღწევს. ფრთები არ აქვთ. ფართოდ არიან გავრცელებული (ავსტრალიისა და სამხრეთ ამერიკის გარდა). ცნობილია მაისების 130 სახეობა. ზიანი მოაქვთ როგორც მატლებს, ისე ხოჭოებს. გაზაფხულზე ხოჭოები აზიანებენ მინდვრის კულტურებს, მატლები — ერთეული ფუტკრის კვერცხებს, ზოგ შემთხვევაში კი ფუტკარსაც ანადგურებენ.

## ლიტერატურა 
კატეგორია:ხოჭოები
Acoustica

***Acoustica*** — გერმანული როკ ჯგუფი Scorpions-ის საკონცერტო ალბომი, რომელიც გამოიცა 2001 წელს. ალბომი იწერებოდა 3 კონცერტის განმავლობაში, პორტუგალიაში.

## სიმღერების სია 
### CD 
# The Zoo - 5:49
# Always Somewhere - 4:10
# Life Is Too Short - 5:18
# Holiday - 5:55
# You and I  - 5:19
# When Love Kills Love - 4:53
# Dust in the Wind  - 3:49
# Send Me an Angel - 5:24
# Catch Your Train - 3:36
# I Wanted to Cry (But the Tears Wouldn't Come) - 3:47
# Wind of Change  - 5:34
# Love of My Life - 2:26
# Drive - 4:00
# Still Loving You - 5:45
# Hurricane 2000  - 4:35

### DVD 
# Loving You Sunday Morning - 5:24
# Is There Anybody There - 4:39
# Still Loving You – 7:30
# The Zoo – 7:15
# Always Somewhere – 5:26
# Life Is Too Short – 6:32
# Holiday – 6:02
# You and I – 5:23
# When Love Kills Love – 5:10
# Tease Me Please Me - 5:21
# Dust in the Wind  – 4:01
# Send Me an Angel – 5:55
# Under The Same Sun - 5:25
# Rhythm Of Love - 5:22
# Back To You - 4:57
# Catch Your Train – 3:50
# I Wanted to Cry (But the Tears Wouldn't Come) – 4:07
# Hurricane 2001 – 4:39
# Wind of Change – 6:56
# Love of My Life - 3:00
# Drive  - 4:10
# Still Loving You – 5:45

## პერსონალი 
;სკორპიონსი
* კლაუს მაინე – ვოკალი
* რუდოლფ შენკერი – გიტარა
* მათიას იაბსი – გიტარა
* ჯეიმზ კოტაკი – დასარტყმელი საკრავები
* რალფ რიკერმანი – ბას-გიტარა, კონტრაბასი
;მიწვეული შემსრულებლები
* კრისტიან კოლონოვიცი – პიანინო
* იოჰან დანსენი – აკუსტიკური გიტარა
* მარიო არგანდონა – პერკუსია
* არიანა არკუ – ჩელო
* ჰილე ბემელმანსი, ლივ ვან ეილსტი, კრისტელ ვან კრეინი – ბეკ-ვოკალი

## რესურსები ინტერნეტში 
*ალბომი ჯგუფის ოფიციალურ საიტზე

## სქოლიო 
კატეგორია:სკორპიონსის საკონცერტო ალბომები
კატეგორია:სკორპიონსის ვიდეო ალბომები
კატეგორია:2001 წლის საკონცერტო ალბომები
კატეგორია:2001 წლის ვიდეო ალბომები
კატეგორია:East West Records-ის საკონცერტო ალბომები
კატეგორია:East West Records-ის ვიდეო ალბომები
კატეგორია:საკონცერტო ვიდეო ალბომები
სინესთეზია

300px|thumb|როგორ შეიძლება აღიქვას ადამიანმა სინესთეზიით სხვადასხვა ასოები და ციფრები
**სინესთეზია** (ბერძნ. συναίσθησις — ერთდროული შეგრძნება, ერთობლივი გრძნობა, თანაშეგრძნება) — ფსიქოლოგიაში აღქმის მოვლენა, როდესაც ერთი გრძნობის ორგანოს გაღიზიანებისას მისთვის დამახასიათებელი სპეციფიკური შეგრძნების პარალელურად ჩნდება სხვა გრძნობის ორგანოსთვის დამახასიათებელი შეგრძნებაც. მაგ. ფერადი ყნოსვა, ფერადი სმენა და ა.შ.

## კვლევის ისტორია 
ფერადი სმენის მიმართ ინტერესი, ანტიკური საბერძნეთიდან იღებს სათავეს. ისააკ ნიუტონი თვლიდა რომ მუსიკალური და ფერადი ტონები საერთო სიხშირეებში ერთიანდებოდნენ. როგორც გოეთე თავის წიგნში „ფერთა თეორია“. მიუხედავად იმისა რომ ეს იდეა მცდარი იყო,

პირველი სამედიცინო აღწერა ფერადი სმენის შედგა 1812 წელს გერმანიაში. ფსიქოფიზიკის მამამ გუსტავ ფეხნერმა 1871 წელს პირველმა შეადგინა ემპირიული მიმოხილვა ამ თემის შესახებ სადაც მონაწილეობას იღებდა 73 სინესთიტი. (ფრანსის გალტონის შემდეგ) . საუკუნეების განმავლობაში სინესთეზია აქტიური კვლევის საგანი იყო. თუმცა ბიჰევიორიზმის დაბადებამ რომელმაც ტაბუ დაადო სუბიქტური გამოცდილების მნიშვნელობას, სინესთეზია მეცნიერულ ჩრდილში მოაქცია 1930 წლიდან 1980 წლამდე.

1980 იანი წლებიდან კოგნიტურმა რევოლუციამ შინაგანი სუბიექტური ნაწილები ისევ პატივსაცემ საგნად აქცია და მეცნიერები დაუბრუნდნენ სინესთეზიას. აშშ-ში ლერი მაკსის და რიჩარდ ციტოვიჩის მიერ, და მოგვიანებით ინგლისში სიმონ ბარონ-კოჰენი და ჯეფრი გრეი, 1990 იან წლებში აქცენტი კეთდებოდა გრაფიმ - ფერის სინესთეზიაზე. ახლა კი ის ბევრი კვლევის და სამეცნიერო წიგნის, გაზეთის დოკუმენტური ფილმის, და ნოველების თემაც კი არის.

კატეგორია:პერცეფცია
მაისური (მრავალმნიშვნელოვანი)

**მაისური** შეიძლება აღნიშნავდეს:
* მაისური — ქალაქი ინდოეთში;
* მაისური — შტატი ინდოეთში;
* მაისურის სამეფო – სამეფო ინდოეთში.
მაკარი

**მაკარი** — საქართველოს (ქართლის) კათოლიკოსი VI საუკუნეში, ბაკურ მეფის დროს. მეფე ფარსმანის თხოვნით მღვდელ-მონაზვნად აკურთხა შიო მღვიმელი.

## ლიტერატურა
* საქართველოს კათოლიკოს–პატრიარქები, რ. მეტრეველის რედაქციით, "ნეკერი", თბ., 2000

კატეგორია:ქართლის კათოლიკოსები
ჯორჯ ბუში

**ჯორჯ ბუში** შეიძლება იყოს:

*ჯორჯ ჰერბერტ უოკერ ბუში – აშშ-ის 41-ე პრეზიდენტი.
*ჯორჯ უოკერ ბუში – აშშ-ის 43-ე პრეზიდენტი.
აჭარული დიალექტი

**აჭარული დიალექტი** —  ქართული ენის ერთ-ერთი დიალექტური ერთეულია აჭარაში. აჭარული მეტყველება გავრცელებულია შუახევის, ქედის, ხელვაჩაურის, ხულოს, ქობულეთის მუნიციპალიტეტებში, ნაწილობრივ გურიის მხარეში.

აჭარული დიალექტი იყოფა ზემო და ქვემო აჭარულად: ზემოაჭარული მოიცავს ხულოს, შუახევის, ქედის და, ნაწილობრივ ხელვაჩაურის რაიონებს; ქვემოაჭარული — ხელვაჩაურსა და ქობულეთს.

თედო სახოკიამ, რომელმაც 1897 წელს აჭარაში იმოგზაურა აღწერა აჭარელთა ყოფა, მათ შორის მათი ენობრივი მხარეც:

## ლიტერატურა
* თ. სახოკია, „მოგზაურობანი“, თბ., 1985, გვ. 149-150

კატეგორია:ქართული ენის დიალექტები
მაისის ხოჭო

**მაისის ხოჭო**, *მაისის ღრაჭა* — ფირფიტულვაშა ხოჭოსებრნის 2 სახეობის ზოგადი სახელწოდება. მაისის ხოჭოს სიგრძეა 22-29 მმ; აქვს შავი, თეთრი ბუსუსებით მოფენილი სხეული. ხოჭოები აზიანებენ ხეებისა და ბუჩქების ფოთლებს, ხოლო მატლები — ფესვთა სისტემას (უმთავრესად სანერგეში). აღსანიშნავია დასავლური მაისის ხოჭო (Melolontha melolontha), რომელიც გვხვდება მხოლოდ ევროპაში, ყოფილ სსრკ-ში — ევროპის ნაწილის დასავლეთ და სამხრეთ რაიონებში. აღმოსავლური მაისის ხოჭო (Melolontha hippocastani) გავრცელებულია ევროპასა და აზიაში. ყოფილ სსრკ ევროპის ნაწილში (გარდა უკიდურესი ჩრდილოეთისა), ციმბირში; ამიერკავკასიის მაისის ღრაჭა (Melolontha pectoralis) ბევრია საქართველოს ტყისა და ტყე-ველის ზონაში. ზრდასრული ხოჭოები ფრენას იწყებენ მაისის დამდეგს, სამხრეთ რაიონებში — აპრილის ბოლოს. კვერცხებს დებენ ცის ფესვების ყელთან. მაისის ხოჭოები 4-5 წელიწადში ერთ თაობას იძლევა. მატლები ყველაზე მეტად აზიანებენ ფიჭვის ნერგებს, რომლებიც სწრაფად იღუპებიან ან ზრდაში ჩამორჩებიან.

*ბრძოლის ღონისძიებები:* მაისის ხოჭოს ფრენის პერიოდში ნარგავების დამუშავება ინსექტიციდებით, მატლების მოსასპობად ნიადაგში ინსექტიციდების შეტანა ან დარგვის წინ მცენარის ფესვებზე შესხურება-შეფრქვევა.

## ლიტერატურა
კატეგორია:ფირფიტულვაშა ხოჭოსებრნი
მაკედონია (მრავალმნიშვნელოვანი)

**მაკედონია** შეიძლება აღნიშნავდეს:

* მაკედონია — ისტორიული ოლქი ბალკანეთის ნახევარკუნძულის ცენტრალურ ნაწილში;
* მაკედონია — ანტიკური სახელმწიფო საბერძნეთის ჩრდილოეთ ნაწილში;
* მაკედონია — ადმინისტრაციული ერთული საბერძნეთში.

## იხილეთ აგრეთვე 
* ჩრდილოეთი მაკედონია — სახელმწიფო სამხრეთ-აღმოსავლეთ ევროპაში;
* დებატები მაკედონიის დასახელებაზე
* მაკედონია (ტერმინი)
* მაკედონიელები (მრავალმნიშვნელოვანი)
მაისტისმთა

**მაისტისმთა**, **მაისტისმაღალი** () — მწვერვალი საქართველოსა და რუსეთის (ჩეჩნეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთით გვერდით ქედზე, არღუნის სისტემის მდინარეების ანდაქის, ბლუხაფეღისა და მაისტიხის წყალგამყოფზე, სიმაღლე ზღვის დონიდან 4081 მ. აგებულია ქვედაიურული თიხაფიქლებით. მაისტისმთის უმეტესი ნაწილი კლდოვანია. აქვს ორი მყინვარი. კალთების ქვემო ნაწილში ალპური მდელოებია. პირველი საბჭოთა ასვლა განხორციელდა 1939 წელს.

## ლიტერატურა
კატეგორია:მცხეთა-მთიანეთის მხარის მთები
კატეგორია:თუშეთ-ხევსურეთის კავკასიონის მთები
კატეგორია:ჩეჩნეთის მთები
მაკარიოს III (ანტიოქიის პატრიარქი)

**მაკარიოს III** (ერისკაცობაში — **მაკარიოსი იბნ ალ-ზაიმ ალ-ჰალაბი ალ-ანტაქი**; დ. საახლოებით 1600 — გ. 12 იანვარი, 1672) — ანტიოქიის პატრიარქი 1647 წლიდან. ფინანსური დახმარების მიღების მიზნით ორჯერ იმოგზაურა რუსეთში. პირველად — 1654–1656 წლებში (ეს მოგზაურობა აღწერა მისმა ვაჟმა პავლე ალეპოელმა); მეორე მოგზაურობის დროს 1664–1666 და 1669 წლებში საქართველოშიც იყო. დასავლეთ საქართველოში ის აქტიურად ერეოდა ქვეყნის საშინაო ცხოვრებაში, გამოდიოდა ტყვეებით ვაჭრობის წინააღმდეგ. მაკარიოსის მიერ არაბულ ენაზე დაწერილ თხზულებაში შესულია ცნობები დასავლეთ საქართველოს შესახებ.

## იხილეთ აგრეთვე
* ანტიოქიის პატრიარქები

## ლიტერატურა
**ასათიანი ნ.,* მასალები XVII საუკუნის საქართველოს ისტორიისათვის, თბ., 1973;
**Жузе П. К.,* Грузия в ХЖИИ столетии по изображениюМакария, Казань, 1905 (Оттиск  из журнала «Православный собеседник»);

კატეგორია:არაბები
კატეგორია:ანტიოქიის პატრიარქები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 12 იანვარი
კატეგორია:გარდაცვლილი 1672
კატეგორია:უცხოელი ავტორები საქართველოსა და ქართველების შესახებ
კატეგორია:დაბადების წელი უცნობია
მაკეობა

**მაკეობა** — დედალი ცხოველის ფიზიოლოგიური მდგომარეობა, როდესაც მის ორგანიზმში (საშვილოსნოში) ნაყოფი ვითარდება. ნამდვილი მაკეობა მხოლოდ ძუძუმწოვრებს ახასიათებს, თუმცა ზოგჯერ სხვა ცხოველების (თევზები, ქვეწარმავლები და სხვები) კვერცხსავალში კვერცხის განვითარების შემთხვევასაც მაკეობას უწოდებენ. 

მაკეობა იმპლანტაციით იწყება. ჩანასახს უვითარდება საჩანასახე გარსი, რომელიც უკავშირდება საშვილოსნოს კედელს და მასთან ერთად წარმოქმნის პლაცენტას, რაც უზრუნველყოფს კავშირს ნაყოფსა და დედის ორგანიზმს შორის. მაკეობის დროს დედის ორგანიზმში ხდება უმნიშვნელოვანესი ფიზიოლოგიური ცვლილებები, განპირობებული უმთავრესად ენდოკრინული სისტემის (ყვითელი სხეულის, აგრეთვე საკვერცხის ფოლიკულების ჰორმონების, გვიანი მაკეობის დროს კი პლაცენტის ჰორმონების) მოქმედებით. გარეგნულად ეს ცვლილებები გამოიხატება მძუნაობის შეწყვეტით, ცხოველის გასუქებით მაკეობის დასაწყისში, შემდეგ კი (ნაყოფის ინტენსიური ზრდისა და საკვებისადმი მისი მოთხოვნილების ძლიერი გაზრდის გამო) შესამჩნევი გახდომით. არსებობენ მრავალნაყოფიანი და ერთნაყოფიანი ფორმები; მაგ. მტაცებლებს საშვილოსნოში ერთდროულად უვითარდება 2-20 ნაყოფი, მღრღნელებს 2-10 (და მეტი), ჩლიქოსნებს 1-5, ხელფრთიანებს 1-2, ხორთუმიანებს 1, მაიმუნებს 1, ვეშაპებს 1. ზოგჯერ ერთნაყოფიან ფორმებსაც უჩნდება 2 და მეტი ნაყოფი (ტყუპები). განსხვავებული და სპეციფიკურის მაკეობის ხანგრძლივობაც: 2-3 კვირიდან 1-1,5 წლამდე, იშვიათად კი (სპილო) — უფრო მეტიც. როგორც წესი, მრავალნაყოფიანი ფორმების მაკეობა უფრო ხანმოკლეა; ზოგჯერ მაკეობის ხანგრძლივობა განსხვავდება სეზონისა (ზაფხულისა უფროხანმოკლეა) და ნაყოფის სქესის მიხედვითაც (მდედრობითისა უფრო ხანმოკლეა). ზოგჯერ ჩანასახის განვითარება ადრეულ სტადიებზე ყოვნდება (დიაპაუზა), რის გამოც მაკეობა ხანგრძლივდება (კვერნა, მაჩვი და მისთანები). ნაყოფის რაოდენობა, მაკეობის ხანგრძლივობას და შობისას მათი მომწიფებულობის დონეს განსაზღვრავს უმთავრესად ის პირობები, რომელშიაც მათ შობის შემდეგ უხდებათ არსებობა: როგორც წესი, მრავალნაყოფიანობა და ხანმოკლე მაკეობა ახასიათებს ცხოველებს, რომლებიც უსუსურ ნაშიერებს მტრისაგან დამალულად სოროში ან ბუნაგში ზრდიან (მაგ., მტაცებლების, მღრღნელების უმრავლესობა და სხვა); ერთნაყოფიანობა და ხანგრძლივი მაკეობა — ისეთ ცხოველებს, რომელთა ნაშიერებმა დაბადებისთანავე უნდა სდიონ დედებს (მაგ., გაშლილი უტყეო ადგილების ბინადარი ჩლიქოსნები) და სხვა.

## მაკეობის ხანგრძლივობა 
## ლიტერატურა 
კატეგორია:რეპროდუქცია
მაკვანეთი

**მაკვანეთი** — თემი საქართველოში, ოზურგეთის მუნიციპალიტეტში. მოიცავს სოფლებს: ზემო მაკვანეთი, ქვემო მაკვანეთი (ცენტრი) და გოგიეთი. მაკვანეთში ფუნქციონირებს საჯარო სკოლა. მაკვანეთის ტერიტორიაზეა კერამიკული თიხის საბადო.

## ისტორია
მაკვანეთი არის სოფლების ზემო მაკვანეთისა და ქვემო მაკვანეთის ძველი სახელწოდება. სოფელში აღმოჩენილია ბრინჯაოს ნივთები და ზოდები. გვიან ფეოდალურ ხანაში წარმოადგენდა ნაკაშიძეების სამფლობელოს. აქვე ცხოვრობდა ნაკაშიძეების ერთი შტო, რომელსაც XVII-XVIII საუკუნეების მიჯნაზე მაკვანეთში სასახლე ჰქონდა მოწყობილი. მამუკა ნაკაშიძე მოხსენიებული იყო სოფელში მდგარი  მთავარანგელოზის ეკლესიის მთავარანგელოზის ვერცხლის ხატის ქვემო არშიაზე. აღნიშნული წარწერა XVIII საუკუნის დასაწყის მიეკუთვნება. ნაკაშიძეების სახელი დღემდე აქვს შემორჩენილი ერთ-ერთ გორაკს.

მთავარანგელოზის ხის ტაძარი, გორმაღალზე იდგა და ქვის გალავანი ჰქონდა. 1828 წლისთვის მის სამრევლოში 58 კომლი შედიოდა.XIX საუკუნეში გოგიეთთან ერთად შედიოდა შემოქმედის სასოფლო საზოგადოებაში. 1890 წელს სოფელში თედორე კიკვაძემ გახსნა სკოლა. 1891 წლიდან სკოლა ნიკო ჯანაშიამ გადაიბარა. 1894 წელს სკოლა ოფიციალურად დაამტკიცეს. 1903 წელს ის ორკლასიანი გახდა, ხოლო 1930-იან წლებში უკვე შვიდწლიანი სკოლა იყო. 1938 წელს აშენდა საექიმო პუნქტი და სოფლის კლუბი.

საბჭოთა პერიოდში მოქმედებდა სამუსიკო სკოლა. 1963-1964 წლებში მიმდინარეობდა მაკვანეთი-გოგიეთის საბაგირო გზის მშენებლობა, რომელიც არ დაასრულებულა. 1977 წელს მაკვანეთის კოლმეურნეობა ფლობდა 158 ჰა ჩაისა და 23 ჰა ციტრუსის პლანტაციებს.

## მაკვანეთის განძი
1979 წლის სექტემბერში, მაკვანეთის უბან შეტაულაში აღმოჩნდა ვერცხლის ოთხი პოლონური მონეტა. მონეტები XVII საუკუნის 20-იან წლებს (16221624) განეკუთვნება და მოჭრილია სიგიზმუნდ III ვაზას მიერ. მაკვანეთის მონეტებისდან სამი მათგანი ერთსახოვანია, ხოლო მეოთხე განსხვავებულია მათგან. მონეტები ადასტურებენ რეჩ პოსპოლიტასთან გურიის სამთავროს ურთიერთობას XVII საუკუნის დასაწყისში. გურიაში პოლონური მონეტების გავრცელების კიდევ ორი შემთხვევაა დაფიქსირებული. 1900 წელს ზედუბანში აღმოჩნდა ორი, ხოლო 1958 წელს ჭანჭათში ამდენივე ვერცხლის პოლონური მონეტა.

## მდინარე აგიდაყვა
მაკვანეთის ტერიტორიაზე მიედინება მდინარე აგიდაყვა, რომელიც აჭისწყალს ერთვის. მდინარის სახელწოდების შესახებ არსებობს ლეგენდა: ერთხელ მდინარეს ზემოდან ჭაბუკის გვამი ჩამოუტარებია. მოსახლეობა მიცვივდა სანახავად. იმდენი მისულიყო მდინარის პირას, რომ რიგი დადგა. უკან მდგომნი იძახდნენ, ერთი მაჩვენეთ, ვინ დაყვა მდინარეს, ჩემიანი ხომ არ არის. წინ რომ გააღწევდნენ, მოტირალები ჭაბუკის გვამზე მიუთითებდნენ და შესძახებდნენ, აგია იგი უბედური, აგი დაყვაო.

## მოსახლეობა
1901 წელს სოფლის მოსახლეობა შეადგენდა 113 კომლს.

## ცნობილი ადამიანები
მინი|მაკვანეთის ეკლესია
მაკვანეთში მრავალი სახალხო მომღერალი და ლოტბარი დაიბადა, მათ შორის ერქომაიშვილების გვარის  ცნობილი წარმომადგენლები ვლადიმერ, ანანია, და არტემ ერქომაიშვილები. ასევე  გიორგი იობიშვილი და ილარიონ სიხარულიძე.

ასევე სოფელში დაიბადნენ:
*ერმილე ნაკაშიძე — აგრონომი
*ივანე თიკანაძე — მეან-გინეკოლოგი
*თედორე კიკვაძე — პედაგოგი, პოლიტიკოსი
*სიმონ ჯანაშია ისტორიკოსი
*ლავრენტი გოლიაძე – საბჭოთა ავიაციის გენერალ-მაიორი

## ლიტერატურა
## სქოლიო
კატეგორია:ოზურგეთის მუნიციპალიტეტის ისტორიული სოფლები
კატეგორია:ოზურგეთის მუნიციპალიტეტის თემები
მაკვისი

[მინი|300პქ|მაკვისი [კორსიკაში]]
**მაკვისი**, *მაკია* ( , კორსიკული macchia) —  ხმელთაშუაზღვისპირეთის მცენარეულობა, რომელიც შედგება სუბტროპიკული მარადმწვანე ქსეროფილური ბუჩქებისა და დაბალი ხეებისაგან. ზღვისპირა ზოლის სამხრეთ რაიონებში.

მაკვისი გავრცელებულია ზღვის დონიდან 800 მ-მდე, ჩრდილოეთ რაიონებში კი 400 მ-მდე, ჭარბობს ხეშეშფოთლოვანი ან ფოთლებრედუცირებული, ხშირად ეკლიანი მცენარეები (ხემარწყვა, დანამასტაკი, ძახველი, წყავმაზა, ესპანური კურდღლისცოცხა, საკმელა, ხისებრი მანანა, წითელნაყოფა ღვია, ეთერზეთოვანი ლავანდი, როზმარინი და სხვა); აღმოსავლეთისკენ მაკვისში შერეულია ფოთოლმცვივანი მცენარეები: ტერებინთო, მაკედონიური მუხა და სხვა. 

მაკვისი მეტწილად ვითარდება მარადმწვანე მუხნარებისა და სხვა ტყეების გაჩეხვის შედეგად. ამიტომ მასში შერეულია ხოლმე ამ ტყეების შემქმნელი ქვამუხა, კორპის მუხა, ზეთის ხე და სხვა. მაკვისში ხშირია ლიანები- ეკალღიჭი, სატაცური და სხვა, აგრეთვე ბოლქვიანი და ერთწლოვანი ბალახები. მაკვისის ფრაგმენტები დასავლეთ საქართველოშიც არის ალაგ-ალაგ მთისწინეთზე. ასეთია, მაგ., საკმელას მაკვისი, ხემარწყვას მაკვისი, ხისებრი მანანა კი იარუსის სახით, ზოგან შეფარებულია მუხნარებში. მაკვისის ფრაგმენტები სამხრეთ ყირიმშიც არის. მაკვისის ანალოგებია ჩაპარალი (ცენტრალურ ამერიკაში), ესპინალი და მატორალი (ჩილეში), სკრაბი (ცენტრალურ ავსტრალიაში), ფინბოში (სამხრეთ-დასავლეთ ავსტრალიაში და სამხრეთ აფრიკაში).

## ლიტერატურა
კატეგორია:ბოტანიკა
Sticky Fingers

***Sticky Fingers***  — ინგლისური როკ-ჯგუფ როლინგ სტოუნზის 1971 წლის სტუდიური ალბომი.

## ჩაწერა 
მიუხედავად იმისა, რომ უშუალოდ ალბომისთვის სიმღერების ჩაწერა 1970 წლის მარტში დაიწყო, მანამდე ჯგუფს უკვე ჰქონდა რამდენიმე სიმღერა. ეს ეხება, მაგალითად, სიმღერას Sister Morphine. *Sticky Fingers*-ის მასალის უმეტესობა ჩაწერილი იქნა ჯგუფის პორტატული სტუდიის მეშვეობით. ამასთან, უკვე დაიწერა რამდენიმე სიმღერა, რომელიც მოგვიანებით მოხვდა დისკში *Exile on Main St.*.

ლეიბლებთან Decca/London კონტრაქტის ამოწურვის შემდეგ ჯგუფი აბსოლუტურად თავისუფალი იყო და შეეძლო ალბომში ნებისმიერი მასალის ან მისთვის ნებისმიერი გარეკანის დამზადება. თუმცა, საავტორო უფლებები მათ სიმღერებზე, სინგლით Come On დაწყებული და ალბომით ''Get Yer Ya-Ya's Out! The Rolling Stones in Concert* დამთავრებული ყოფილ მენეჯერს ალენ კლაინს დარჩა და ჯგუფი მასზე ნაწყენი იყო წლების განმავლობაში.

თუმცა, Decca-მ განაცხადა, რომ როლინგ სტოუნზმა მათ ლეიბლზე კიდევ ერთი სინგლი უნდა გამოუშვას, ჯგუფმა შესთავაზა რადიკალური სიმღერა Cocksucker Blues. რადიკალური ტექსტის გამო კომპანიამ უარი თქვა მის გამოცემასზე, ამიტომაც გამოუშვა Street Fighting Man. ამასთან, კლაინს საავტორო უფლებები აკავშირებდა მომავალი ალბომის სიმღერებთან Brown Sugar და Wild Horses.

*Sticky Fingers'', შეიძლება ითქვას, არის ჯგუფის ნარკოტიკებით გაჟღენთილი ყველაზე ცნობილი ალბომი, რადგანაც ჯგუფი აქტიურად ერთობოდა სხვადასხვა ნარკოტიკული საშუალებით.

ალბომის გამოსვლის წინ გამოჩნდა სინგლი Brown Sugar, რომელიც იქცა #1 ჰიტად აშშ-ში და #2 ჰიტად ბრიტანეთში. თავად ალბომი იქცა ჯგუფის ერთ-ერთ გაყიდვად ნამუშევრად, ისევე როგორც კიდევ ერთი სინგლი, Wild Horses.

## ყდა 
ორიგინალურ ფირფიტაზე დამაგრებული იყო ნამდვილი ელვა-შესაკრავი, რომლის იდეაც ენდი უორჰოლს მოუვიდა აზრად. ფოტოზე გამოსახულია უორჰოლის დამხმარე ჯედ ჯონსონი.

## სიმღერების სია
**2015 წლის დელუქს გამოცემის ბონუს დისკი**

**2015 სუპერ დელუქს გამოცემის ბონუს დისკი (ჩაწერილია ლიდსის უნივერსიტეტში 1971 წელს):**

## ჩარტები
### ყოველკვირეული ჩარტები
;ორიგინალური გამოცემა

;2015 წლის ხელახალი გამოცემა

### წლის საბოლოო ჩარტები
### სერტიფიცირებები 
## რესურსები ინტერნეტში
* ინფორმაცია ჯგუფის ოფიციალურ საიტზე 

## სქოლიო 
კატეგორია:როლინგ სტოუნზის ალბომები
კატეგორია:1971 წლის ალბომები
კატეგორია:Virgin Records-ის ალბომები
კატეგორია:Rolling Stones Records-ის ალბომები
კატეგორია:Atlantic Records-ის ალბომები
კატეგორია:ალბომები ჯიმი მილერის პროდიუსერობით
მაკრატელა (მრავალმნიშვნელოვანი)

**მაკრატელა** შეიძლება აღნიშნავდეს:

* მაკრატელა – მთა საქართველოში, ახმეტის მუნიციპალიტეტში;
* მაკრატელა – ქედი აღმოსავლეთ საქართველოში, თუშეთში;
* მაკრატელა – მცენარეთა გვარი;
* მაკრატელა – ავტომობილის კარები, რომელიც იღება ვერტიკალურად ზევით ფიქსირებულ ანჯამაზე;
* მაკრატელა – ფეხბურთში ბურთისთვის ფეხის აკრობატული მანერით დარტმა.
პაველ მონცივოდა

**პაველ მონცივოდა** (პოლ.Paweł Mąciwoda, დ. 20 თებერვალი, 1967) — პოლონელი როკ მუსიკოსი, რომელიც მოღვაწეობს გერმანულ ჯგუფ Scorpions-ში. იგი ჯგუფს შეურთდა 2003 წელს, მაგრამ ოფიციალურად გაფორმდა ჯგუფის წევრად 2004 წლის 10 იანვარს.

## კარიერა
### ადრეული კარიერა
პაველ მონცივოდა დაიბადა პოლონეთში. მან ბას გიტარაზე დაკვრა დაიწყო 15 წლის ასაკში მამამისის მხარდაჭერით. პაველს გამოშვებული აქვს სოლო ალბომი სახელად *Radio Wieliczka*.

### სკორპიონსი 
პაველი სკორპიონსში მივიდა 2003 წელს. ამის შემდეგ დაიწყო მისი წარმატებული კარიერა. მან ჯგუფთან ერთად გამოუშვა ორი სტუდიური ალბომი: Unbreakable (2004) და Humanity: Hour I (2007).

## რესურსები ინტერნეტში
*პაველ მონცივოდა ჯგუფის ოფიციალურ საიტზე 

კატეგორია:პოლონელი მუსიკოსები
კატეგორია:დაბადებული 1967
კატეგორია:სკორპიონსის წევრები
კატეგორია:დაბადებული 20 თებერვალი
კატეგორია:ცოცხალი ადამიანები
მაკლურა

**მაკლურა**, *თუთავაშლა* () — მცენარეთა გვარი თუთისებრთა ოჯახისა. გვარში 12-მდე სახეობაა. მათგან აღსანიშნავია ნარინჯისებრი მაკლურა (). იგი ორსახლიანი, ფოთოლმცვივანი, გაშლილვარჯიანი ხეა, რომლის სიმაღლე 20 მ აღწევს.  

აქვს ღრმად დაშაშრული მურა-რუხი ქერქი, ეკლიანი ტოტები, კიდემთლიანი, კვერცხისებრი, ბოლოწაწვეტილი ფოთლები და დიდი, მრგვალი, ნარინჯის მსგავსი, თუმცა ღრმად დანაოჭებული „ნაყოფი“ (ნაყოფედი), რომელიც არ იჭმება (შეიცავს რძეწვენს). ნაყოფში მოთავსებულ თესლებს იყენებენ საჭმელად. 

მაკლურას სამშობლოა ჩრდილოეთი ამერიკა. დეკორატიულ მცენარედ მოშენებულია კავკასიაში, შუა აზიასა და უკრაინაში. საქართველოში ბევრგანაა მოშენებული. შედარებით ყინვაგამძლეა, საკმაოდ კარგად ეგუება მწერსა და რამდენადმე დამლაშებულ და მშრალ ნიადაგს, თუმცა უკეთ ხარობს საშუალო ტენიანობის პირობებში. ადვილად იტანს კრეჭას. 

იყენებენ მტკიცე და გაუვალი ცოცხალი ღობის გასაშენებლად, აგრეთვე გასამწვანებლად. სამშობლოში დიდად ფასობს მისი ოქროსფერი მერქანი, რომელიც ცნობილია „ბრაზილიური ყვითელი ხის“ სახელით. მისგან ამზადებენ მაღალხარისხოვან ქაღალდს, ყვითელ საღებავს.

## ლიტერატურა
კატეგორია:თუთისებრნი
The Rolling Stones (ალბომი)

***The Rolling Stones*** — ინგლისური როკ-ჯგუფ როლინგ სტოუნზის სადებიუტო სტუდიური ალბომი, რომელიც გამოვიდა ბრიტანეთში, 1964 წლის 16 აპრილს. ალბომის აშშ გამოცემა, სიმღერების განსხვავებული სიით გამოვიდა შემდეგ თვეში, სახელწოდებით ''England's Newest Hit Makers*.

დისკი შეტანილია წიგნში „1001 ალბომი, რომელიც უნდა მოისმინო, სანამ ცოცხალი ხარ“.

## ისტორია 
ალბომის სიმღერები ჩაიწერეს ხუთი დღის განმავლობაში, 1964 წლის იანვარში და თებერვალში. პირველად იგი გამოსცა Decca Records-მა, მოგვიანებით, აშშ-ში - ლეიბლმა London Records.

მიკ ჯაგერი და კიტ რიჩარდსი (1978 წლამდე მის გვარში ასო *ს* არ გამოიყენებოდა) ამ პერიოდში საკმაოდ ცოტა სიმღერას წერდნენ, დაახლოებით ერთ ორიგინალურ ნომერს თითო ალბომისთვის. ორი სიმღერის ავტორად ამ ალბომში ნახსენებია ნენკერ ფელჯი - ეს იყო ჯგუფის მიერ მოგონილი ფსევდონიმი. სიმღერების უმრავლესობის მიხედვით, როლინგ სტოუნზი უფრო რიტმ ენ ბლუზის მოყვარულად გვევლინება.

ალბომის გარეკანის ავტორია ფოტოგრაფი დევიდ ბეილი. ბრიტანულ გამოცემაზე არ არის გამოტანილი ალბომის სახელწოდება.

გამოსვლისთანავე, ბრიტანეთში ეს ალბომი იქცა ბესტსელერად და მოხვდა ჩარტების #1 ადგილზე, ხოლო *England's Newest Hitmakers'' აშშ-ში - #11 ადგილზე.

2002 წელს ალბომი გამოიცა ახალი რემასტერინგის, გრამფირფიტისა და სუპერ აუდიო დისკის (SACD) სახით, ლეიბლზე ABKCO Records.

## სიმღერების სია
## ამერიკული გამოცემა
### სიმღერების სია
## ჩარტები და სერტიფიცირებები
### ჩარტები
### სერტიფიცირებები 
## რესურსები ინტერნეტში 
*ინფორმაცია ჯგუფის ოფიციალურ საიტზე 

## სქოლიო 
კატეგორია:როლინგ სტოუნზის ალბომები
კატეგორია:1964 წლის სადებიუტო ალბომები
კატეგორია:ABKCO Records-ის ალბომები
კატეგორია:Decca Records-ის ალბომები
კატეგორია:London Records-ის ალბომები
კატეგორია:ალბომები ენდრიუ ლუგ ოლდემის პროდიუსერობით
სპირო აგნიუ

**სპირო თეოდორ აგნიუ** (; დ. 9 ნოემბერი, 1918 — გ. 17 სექტემბერი, 1996) — აშშ-ის ვიცე-პრეზიდენტი (1969–1973) რიჩარდ ნიქსონის ადმინისტრაციაში. თანამდებობიდან გადადგა 1973 წელს.  

## ლიტერატურა
* 
* 
* 
* 

## რესურსები ინტერნეტში
* 
* 
* FBI-ის ფაილები სპირო აგნიუზე

## სქოლიო
კატეგორია:დაბადებული 9 ნოემბერი
კატეგორია:დაბადებული 1918
კატეგორია:გარდაცვლილი 17 სექტემბერი
კატეგორია:გარდაცვლილი 1996
კატეგორია:XX საუკუნის ამერიკელი პოლიტიკოსები
კატეგორია:აშშ-ის ვიცე-პრეზიდენტები
კატეგორია:მერილენდის გუბერნატორები
კატეგორია:ამერიკელი პოლიტიკოსები
ბორდო

**ბორდო** ( , , ) — ქალაქი საფრანგეთის სამხრეთ-დასავლეთ ნაწილში, მდინარე გარონას ნაპირზე, პარიზიდან 584 კმ. აკვიტანიის რეგიონის დედაქალაქი. 2020 წლის მონაცემებით, ქალაქში ცხოვრობს 259,809 ადამიანი, გარეუბნებიანად — 994,920. აგლომერაციის მოსახლეობაა 1,376,375, რომლის ძირითად ნაწილს ფრანგები შეადგენენ.

ქალაქი განთქმულია მსოფლიოში ღვინის კულტურით, განსაკუთრებით XVIII საუკუნიდან, რომელიც მისთვის ოქროს ხანად ითვლება. ქალაქში 9 მიშლენის კლასის რესტორანია. ბორდოს ისტორიული ცენტრი შესულია მსოფლიო მემკვიდრეობის ნუსხაში. მნიშვნელოვანი ძეგლებია ოპერის შენობა (1773-1780)

ბორდოში მდებარეობს საფეხბურთო სტადიონი ჟაკ შაბან-დელმას სახელობისა, რომელიც მასპინძლობდა 1938 და 1998 წლების მსოფლიო ჩემპიონატების მატჩებს. 

## ისტორია
ქალაქი ბურდიგალა დააარსეს რომაელებმა. შუა საუკუნეებში, სამი საუკუნის განმავლობაში, ბორდო ინგლისის მმართველობის ქვეშ იყო. ახალ დროში ბორდო იქცა ნავთობით, ღვინით, მეტალით და მონათა ვაჭრობის მნიშნელოვან ნავსადგურად. 1870 წელს საფრანგეთ-პრუსიის ომში საფრანგეთის მეორე იმპერიის დამარცხების შემდეგ ბორდო მცირე ხნით იყო საფრანგეთის დედაქალაქი. ბორდო მცირე ხნით დედაქალაქი გახდა მეორედაც, მეორე მსოფლიო ომის დროს პარიზის დაცემის შემდეგ.

1990 წელს დაუკავშირდა სხვა ქალაქებს სწრაფი რკინიგზით (TGV). ბორდოს აღორძინება უკავშირდება ალენ ჟუპეს, საფრანგეთის ყოფილ საგარეო საქმეთა მინისტრს, რომელიც 1990-იანი წლების შუაში იყო ბორდოს მერი. მან განაახლა შენობები და ქუჩები, გააუმჯობესა საზოგადოებრივი ტრანსპორტი.

## რესურსები ინტერნეტში 
* ოფიციალური საიტი

კატეგორია:ახალი აკვიტანიის რეგიონის ქალაქები
Their Satanic Majesties Request

***Their Satanic Majesties Request*** — ინგლისური როკ-ჯგუფ როლინგ სტოუნზის 1967 წლის სტუდიური ალბომი. სახელწოდება არის ფრაზის Her Britannic Majesty requests and requires... შეცვლილი ვერსია. ეს ფრაზა ბრიტანულ პასპორტში წერია.

## ალბომი 
დისკის *Between the Buttons* შემდეგ დიდი ხნის პაუზა ჩამოვარდა. სანამ *Their Satanic Majesties Request* გამოვიდოდა, ჯგუფმა რამდენიმე თვე სასამართლო გარჩევებსა და პოლიციის განყოფილებებში გაატარა.

ალბომის გამოსვლა დაემთხვა ბრიტანეთში ფსიქოდელიური როკის პოპულარობას, რასაც ხელს უწყობდა პინკ ფლოიდის გამოჩენაც. ახალი ალბომი მოხვდა ბრიტანული ჩარტების #3, ხოლო აშშ ჩარტების - #2 ადგილზე, მაგრამ კომერციულად იგი ნაკლებად წარმატებული აღმოჩნდა. მსმენელისათვის ის ფაქტი, რომ როლინგ სტოუნზი ჰიპების კულტურით დაინტერესდა, ოდნავ მიუღებელი აღმოჩნდა და შემდეგი ალბომით კოლექტივი დაუბრუნდა ბლუზს, რომელიც მისთვის უფრო მისაღები სტილი იყო.

1998 წელს გამოიცა ბუტლეგი 8 დისკით ამ ალბომის სტუდიური სესიების ჩანაწერებით.

მიუხედავად თავდაპირველი კომერციული წარუმატებლობისა, წლების განმავლობაში ინტერესმა ამ ალბომის მიმართ იმატა, ხოლო მისმა ჰოლოგრამულმა ყდამ ჯგუფის გამოსახულებით, რომელიც მხოლოდ გრამფირფიტაზე იყო გამოტანილი, საკუთარი ადგილი დაიმკვიდრა ყველა დროის ალბომების ყველაზე ორიგინალური ყდების სიაში.

ალბომიდან კონცერტებზე სრულდებოდა მხოლოდ ორი სიმღერა: 2,000 Light-years From Home (1989 წლის აშშ და 1990 წლის ევროპული ტური), და She's a Rainbow (1997-98 წლების ტური Bridges to Babylon).

2002 წლის აგვისტოში ალბომი გამოიცა ახალი რემასტერინგის, გრამფირფიტისა და სუპერ აუდიო დისკის (SACD) სახით, ლეიბლზე ABKCO Records.

## შეფუთვა და დიზაინი
ჯგუფის გამოსახულება ვინილის ფირფიტის კონვერტზე სამგანზომილებიანი იყო. მისი ავტორია ფოტოგრაფი მაიკლ კუპერი. კონვერტის აქეთ-იქით დატრიალების შემთხვევაში ჯგუფის წევრების თვალები ერთმანეთისაკენ იხრებოდა, ჯაგერის გამოკლებით. საინტერესოა, რომ გარეკანზე ასევე შეიმჩნევა The Beatles-ის წევრების სახეები. კომპაქტ-დისკებზე ეს ეფექტები, რა თქმა უნდა, არ იქნა გადმოცემული.

## სიმღერების სია
## სქოლიო 
## რესურსები ინტერნეტში
* ინფორმაცია ჯგუფის ოფიციალურ საიტზე 

კატეგორია:როლინგ სტოუნზის ალბომები
კატეგორია:1967 წლის ალბომები
კატეგორია:Decca Records-ის ალბომები
კატეგორია:London Records-ის ალბომები
კატეგორია:ABKCO Records-ის ალბომები
კატეგორია:ფსიქოდელიური როკ-ალბომები
მაკრატელა

**მაკრატელა**, **მაკრატელთანა** — მთა საქართველოში, კახეთის მხარეში, ახმეტის  მუნიციპალიტეტში. მდებარეობს თუშეთ-ხევსურეთის კავკასიონზე, ისტორიულ-გეოგრაფიულ მხარე — თუშეთში, მდინარეების ალაზნისა და თუშეთის ალაზნის წყალგამყოფ მაკრატელას ქედზე. სიმაღლე ზღვის დონიდან 3106 მ. აგებულია ქვედაიურული თიხაფიქლებით. კალთები დამრეცი და ნაწილობრივ კლდოვანია. შემოსილია სუბალპური და ალპური მდელოებით.

## ლიტერატურა
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
მაკრატელა (გვარი)

**მაკრატელა** () — მცენარეთა გვარი კომბოსტოსებრთა ოჯახისა. შეიცავს მხოლოდ ერთ სახეობას — . ერთწლოვანია. აქვს პატარა თეთრი ყვავილები და ერთთესლიანი უხსნადი ჭოტაკი. ფესვთანური ფოთლები ყუნწიანი და ჩანგისებრია, ღეროსეული — მოგრძო და მჯდომარე.

გავრცელებულია ხმელთაშუაზღვისპირეთსა და სამხრეთ ირანში. საქართველოში მაკრატელა იზრდება მშრალ ფერდობებზე (ველებზე და სხვა ადგილებში), როგორც სარეველა — მინდვრებსა და გზის პირებზე.

## ლიტერატურა
კატეგორია:კომბოსტოსებრნი
გაგიმარჯოს, მეზობელო! (ზღვარი)

***გაგიმარჯოს, მეზობელო! (ზღვარი)*** — თამაზ გომელაურის ფილმი, რომელშიც მონაწილეობენ: გივი ბერიკაშვილი, მერაბ ელიოზიშვილი, ია ხობუა, ზაირა (ზაზა) ლებანიძე, ლიკა ნიჟარაძე, ეკა ჩხეიძე, თამუნა ბაგრატიონი, ნუკა ჟღენტი. ფილმი გადაღებული იქნა 1973 წელს, კინოსტუდია ”სატელევიზიო ფილმების სტუდია”-ს მიერ.

## ფილმის შინაარსი 
ზღვარი, რომელიც ზოგჯერ ადამიანთა ურთიერთდთმოკიდებულებაში წარმოიშობა, დაუნდობლად ამსხვრევს ყოველივე ძვირფასს მეგობრობას, სიყვარულს, ოჯახს. ფილმის გმირები ჯერ ღობით გაემიჯნებიან ერთმანეთს, შემდეგ ქვის კედელი ააშენეს, მაგრამ როდესაც მიხვდნენ, რომ მათს სიახლოვეს საფრთხე დაემუქრა, კედელი სასწრაფოდ დაანგრიეს.

## სქოლიო 
## რესურსები ინტერნეტში 
* 

კატეგორია:1973 წლის ქართული ფილმები
It's Only Rock 'n' Roll

'''''It's Only Rock 'n' Roll'''* — ინგლისური როკ-ჯგუფ როლინგ სტოუნზის 1974 წლის სტუდიური ალბომი. ეს არის მათი უკანასკნელი ალბომი, რომლის სასათაურო სიმღერის თანაავტორიც რონი ვუდია. დისკში შეიმჩნევა უფრო მეტი კავშირი ტრადიციულ როკ-მუსიკასთან, ვიდრე წინა ალბომზე. უფრო მეტი ფანკისა და სოულის გავლენა, რომელიც აშკარა იყო დისკში *Goats Head Soup*, გამქრალია ამ ალბომიდან. აშშ და ბრიტანეთში მან ჩარტების პირველი და მეორე ადგილები დაიკავა.

## ალბომი 
*It's Only Rock 'n' Roll*-ზე მუშაობა დაიწყო 1973 წლის ევროპული ტურის შემდეგ. თავდაპირველად სიმღერების უმეტესობა იქნა ჩაწერილი ცოცხლად და დაგეგმილი იყო ნახევრად საკონცერტო დისკის გამოცემა. შემდეგ ეს ვარიანტი ამოაგდეს და გადაწყვეტილი იქნა მთლიანად ახალი სტუდიური მასალით დაბოქს-სეტებული ალბომის დასრულება.

*It's Only Rock 'n' Roll*-ის პროდიუსერები არიან The Glimmer Twins - ეს არის ჯაგერისა და რიჩარდსის ფსევდონიმი. მომავალში, ყველა ალბომზე პროდიუსერების სიაში აღნიშნულები იყვნენ The Glimmer Twins ან რომელიმე სხვა პროდიუსერი.

ალბომის დამატებითი ვოკალური ჩანაწერები გაკეთდა სტუდიაში Musicland, ხოლო ჯაგერმა მოგვიანებით მთავარი ვოკალი ჩაწერა. ამასთან, ერთ-ერთი სიმღერა, *Goats Head Soup* დარჩენილი იყო წინა ალბომის სტუდიური სესიებიდან.

Luxury-მ მსმენელს დაანახა, რომ ჯგუფი უფრო დაინტერესდა რეგეი მიმდინარეობით, იმ დროს როდესაც Till the Next Goodbye და If You Really Want to Be My Friend კვლავ ბალადების ტრადიციებს განაგრძობს. ალბომის სიმღერების უმეტესობა 4 წუთიან ლიმიტს სცდება, რაც 70იანების მეორე ნახევარში უკვე უცნაურად აღიქმებოდა.

რონი ვუდი ჯგუფს დაუახლოვდა მას შემდეგ, რაც მიკ ტეილორმა იგი მიიწვია სოლო-ალბომზე, *I've Got My Own Album to Do'' დასაკრავად. რიჩარდსი დაინტერესდა ვუდით და სწორედ ვუდმა დაუკრა ჯგუფის ახალ სიმღერაში It's Only Rock 'n' Roll (But I Like It). ალბომი კი იქცა მიკ ტეილორის უკანასკნელ დისკად, რომელიც მან როლინგ სტოუნზთან ჩაწერა.

დისკზე ასევე სესიური მუსიკოსების სახით მოწვეულები იყვნენ: ბილი პრესტონი, ნიკი ჰოპკინზი და იან სტიუარტი. რეი კუპერი ასევე უკრავს ამ ალბომზე, პერკუსიასა და დასარტყამ ინსტრუმენტებზე.

1974 წლის ივლისში გამოიცა სინგლი It's Only Rock 'n' Roll (But I Like It). მიუხედავად ჩარტებში წარუმატებლობისა, იგი მოხვდა საკონცერტო პროგრამაში და დღემდე სრულდება ჯგუფის კონცერტებზე.

ალბომის მიმოხილვები დადებითი იყო. მისი რეკლამირების მიზნით საკონცერტო ტურნეს ჩატარების მაგივრად ჯგუფი დაბრუნდა სტუდიაში და დაიწყო შემდეგ ალბომზე მუშაობა. პარალელურად, ტეილორმა დატოვა კოლექტივი, რამაც ტური შემდეგ წლამდე გადადო. ამ ტურნეზე მათ უკვე რონი ვუდი შეუერთდა.

სინგლების გარდა, ჯგუფმა გამოსცა რამდენიმე მუსიკალური ვიდეორგოლიც. ყველაზე ცნობილი აქედან არის It's Only Rock 'n' Roll (but I Like It), რომელშიც ჯგუფი მეზღვაურების ფორმებშია გამოწყობილი, ოთახი კი ივსება საპნის ბუშტებით. მოკლე რგოლები ასევე დამზადდა სიმღერებისათვის  Ain't Too Proud to Beg და Till The Next Goodbye.

1994 წელს ალბომის რემასტერი გამოიცა ლეიბლის Virgin Records მიერ.

## სიმღერების სია
## ჩარტები და სერტიფიცირებები
### ჩარტები
;ალბომი

;სინგლები

### სერტიფიცირებები 
## რესურსები ინტერნეტში
* ინფორმაცია ჯგუფის ოფიციალურ საიტზე 

## სქოლიო
კატეგორია:როლინგ სტოუნზის ალბომები
კატეგორია:1974 წლის ალბომები
კატეგორია:Virgin Records-ის ალბომები
კატეგორია:Rolling Stones Records-ის ალბომები
მთის ზებრა

**მთის ზებრა** () — ზებრის ერთ-ერთი სახეობა, რომელიც გავრცელებულია სამხრეთ-დასავლეთ ანგოლაში, ნამიბიაში და სამხრეთ აფრიკაში. როგორც ყველა ზებრა, მთის ზებრაც თეთრი შეფერილობისაა შავი ზოლებით, იშვიათად თეთრი მუქი ყავისფერი ზოლებითაც. მაღალ მთებში მისი სხეულის სიგრძე 2,2 მეტრია. მხარბეჭის სიმაღლე 1-დან 1,4 მეტრამდე. წონა დაახლოებით 240 კგ-დან 372 კგ-მდე. მთის ზებრა ცხოვრობს მშრალ, ქვიან, ბორცვიან, მთიან ადგილებში. უპირატესობას ანიჭებს ფერდობებსა და პლატოებს, გვხვდება ზღვის დონიდან საშუალოდ 2000 მ-მდე, თუმცა ზამთრის სეზონზე სახლდება უფრო დაბალ მიდამოებში. იკვებება ქოჩრიანი ბალახებით, ხის ქერქით, ფოთლებით, ხილითა და ფესვებით.

## რესურსები ინტერნეტში
* მთის ზებრა — Equus zebra 

კატეგორია:ზებრები
კატეგორია:ცხენი
S.T.A.L.K.E.R.: Shadow of Chernobyl

***S.T.A.L.K.E.R.: Shadow of Chernobyl*** — პირველი პირის მსროლელის ჟანრის ვიდეო თამაში, შემუშავებული GSC Game World-ის და გამოცემული 
THQ-ს მიერ. 

## სიუჟეტი
მას შემდეგ რაც ზონის ცენტრისაკენ მიმავალი გზა გაიხსნა, მთავრობამ გადაწყვიტა ფართომასშტაბიანი საომარი ოპერაციის ჩატარება, რომლის მიზანი მებრძოლების მიერ ჩერნობილის ატომური ელექროსადგურის დაკავებაა. ზონაში პირველი ასეთი დაჯგუფება ტერიტორიის შესწავლისა და ანომალური ადგილების აღრიცხვის მიზნით იქნა გაგზავნილი. მათ მიერ შეგროვებული ინფორმაციის საშუალებით მეომრებს ანომალიებით სავსე ტერიტორიაზე შეეძლებოდათ უსაფრთხოდ გადაადგილება. მაგრამ გეგმა ჩაიშალა - მზვერავი ვერტმფრენების ძირითადი ნაწილი განადგურდა. ამის გამომწვევი მიზეზების დასადგენად უკრაინის თავდაცვის სამინისტრომ ზონის შუაგულში თავისი თანამშრომელი - ალექსანდრე დიოქტირევი გააგზავნა. მისი მთავარი დავალება - ხუთი გაუჩინარებული ვერტმფრენის პოვნაა.

დიოქტირევი ადგილზე ჩადის და იწყებს გამოძიებას. იგი უმეგობრდება სტალკერებს და მათი თხოვნით ასრულებს უამრავ მისიას, ამავე დროს ცდილობს, არ დაავიწყდეს თავისი ვალდებულებაც.

## რესურსები ინტერნეტში 
*ოფიციალური საიტი
*THQ-ს საიტი *S.T.A.L.K.E.R.: Shadow of Chernobyl* 
*GSC Game World-ის ოფიციალური საიტი

## სქოლიო
კატეგორია:2007 წლის ვიდეო თამაშები
კატეგორია:ალტერნატიული ისტორიის მქონე ვიდეო თამაშები
კატეგორია:ჩერნობილის კატასტროფა მხატვრულ ლიტერატურაში
კატეგორია:პირველი პირის შუტერი თამაშები
კატეგორია:საშინელებათა ვიდეო თამაშები
კატეგორია:პოსტაპოკალიფტური ვიდეო თამაშები
კატეგორია:სამეცნიერო ფანტასტიკური ვიდეო თამაშები
კატეგორია:THQ-ის თამაშები
კატეგორია:Windows-ის თამაშები
კატეგორია:Zoo Corporation-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:ღია სამყაროს ვიდეო თამაშები
კატეგორია:უკრაინაში შემუშავებული ვიდეო თამაშები
კინოფილმების ინტერნეტ-მონაცემთა ბაზა

**კინოფილმების ინტერნეტ მონაცემთა ბაზა** (Internet Movie Database, ან უბრალოდ IMDb) — ფილმების, მსახიობების, ტელეგადაცემების, სერიალების და ვიდეო თამაშების ინფორმაციის უმსხვილესი ონლაინ ბაზა. IMDb გაიხსნა 1990 წლის 17 ოქტომბერს, ხოლო 1998 წელს იგი შეიძინა amazon.com-მა.

## იხილეთ აგრეთვე 
* 250 საუკეთესო ფილმი IMDb-ის ვერსიით

## რესურსები ინტერნეტში 
* ოფიციალური საიტი
* IMDb-ს 250 საუკეთესო ფილმი მომხმარებლების აზრით
* IMDb-ს ყველაზე ურეიტინგო 100 ფილმი მომხმარებლების აზრით

კატეგორია:ონლაინ მონაცემთა ბაზები
მაკროცისტისი

**მაკროცისტისი** () — ზღვის წაბლა წყალმცენარეების გვარი ლამინარიასნაირთა რიგისა. ყველაზე დიდი ზომის წყალმცენარეებია. მათი სიგრძე 45 მ აღწევს. აქვთ ელასტიკური დატოტვილი ღერო, რიზოიდები და საჰაერო-ბუშტებიანი ფოთლისმაგვარი ფირფიტები. შეიცავს 3 სახეობას, რომელიც გავრცელებულია სამხრეთ და ჩრდილოეთ ნახევარსფეროების ზომიერი კლიმატის აკვარიუმში. ძირითადად იყენებენ ალგინის მჟავას მარილების მისაღებად.

## ლიტერატურა
კატეგორია:წაბლა წყალმცენარეები
მალაგა (მრავალმნიშვნელოვანი)

**მალაგა** შეიძლება აღნიშნავდეს:

* მალაგა — ქალაქი ესპანეთში;
* მალაგა — პროვინცია ესპანეთში;
* მალაგა — ლიქიორის ტიპის ღვინო;
* მალაგა — ესპანური საფეხბურთო კლუბი.
მაკრონები

**მაკრონები** — წინარე ქართული ტომი. ბინადრობდა სამხრეთ კოლხეთში. ანტიკური ხანის ავტორების ცნობით, ცხოვრობდნენ ტრაპეზუნტის რაიონში და მის აღმოსავლეთით. მაგალითად, ქსენოფონტი მათ შეხვედრია ტრაპეზუნტის სამხრეთ-აღმოსავლეთით ორი დღის სავალზე. ამ რაიონშივე მაკრონების ყოფნას ადატურებენ აპოლონიოს როდოსელი, სტრაბონი, პლინიუსი, V საუკუნის ანონიმი მწერალი და სხვები. ზოგიერთი მათგანი (მაგალითად, სტრაბონი) თვლის, რომ მაკრონებს ძველი ავტორები ეძახდნენ აქ მცხოვრებ სანებს (ე. ი. ჭანებს). სახელწოდება „მაკრონში“ თანამედროვე მკვლევრები ხედავენ დასავლეთ-ქართველთა ტომების აღმნიშვნელ თანამედროვე ტერმინში (მეგრელ//მარგალ) შემავალ არგ (არკ) (<აგრ//აკრ) ძირს, რომელიც გაფორმებულია ჭანურისათვის დამახასიათებელი ონ სუფიქსით.

მაკრონები სხვა ქართველ ტომებთან ერთად ძვ. წ. V საუკუნეში შედიოდნენ სპარსეთის იბერიის XIX სატრაპიაში. მონაწილეობა მიუღიათ სპარსეთის მეფის ქსერქსეს ლაშქრობაში საბერძნეთზე. ამ ომში ისინი შეიარაღებული ყოფილან ისევე, როგორც მოსხები, ტიბარენები და მოსინიკები.

## ლიტერატურა 
* საქართველოს ისტორიის ნარკვევები, ტ. I, თბ., 1970;

კატეგორია:ქართული ტომები
ჟან ნუველი

thumb|ჟან ნუველი
[thumb|[ტორე აგბარი ბარსელონაში]]
**ჟან ნუველი** (Jean Nouvel; დ. 12 აგვისტო, 1945) — პრიცკერის პრემიის მფლობელი ფრანგი არქიტექტორი.

დაიბადა ფუმელში, ლო-ე-გარონი, საფრანგეთი. განათლება პარიზში მიიღო ნატიფ ხელოვნებათა სკოლაში (École des Beaux-Arts) და 1976 წელს არქიტექტურის სინდიკატის (Syndicat de l'Architecture) დამფუძნებელი წევრი გახდა. მისი კარიერის განმავლობაში ნუველს მრავალი პრესტიჟული ჯილდო აქვს მიღებული, მათ შორის აღა ხანის პრემია არქიტექტურაში (არაბული სამყაროს ინსტიტუტის შენობის პროექტისთვის), ვულფის პრემია ხელოვნებაში 2005 წელს და პრიცკერის პრემია 2008 წელს. მისი ნამუშევრების რეტროსპექტივა წარმოდგენილია რამდენიმე უმსხვილეს მუზეუმსა და არქიტექტურულ ცენტრში.

კატეგორია:ფრანგი არქიტექტორები
კატეგორია:პრიცკერის პრემიის ლაურეატები
კატეგორია:დაბადებული 1945
კატეგორია:დაბადებული 12 აგვისტო
კატეგორია:ცოცხალი ადამიანები
გაზომეტრი (ვენა)

thumb|250px|გაზომეტრები, ვენა.
**გაზომეტრები** ვენაში ოთხი გაზის ყოფილი რეზერვუარია, თითოეული 90,000 მ³ შენახვის ტევადობით, აგებული ვენის მუნიციპალიტეტის გაზის სამსახურისთვის Gaswerk Simmering 1896–1899 წლებში. მდებარეობს მე-11 უბანში, ზიმერინგში. 1984 წლამდე ისინი საყოფაცხოვრებო გაზის შესანახად გამოიყენებოდა. ქალაქის ენერგო მოწოდების თხევადი გაზიდან ბუნებრივ აირზე გადასვლის შემდეგ (1969–1978), ისინი უკვე საჭირო აღარ იყო და დაიხურა. შემდეგ ისინი დაიშალა და მათგან მხოლოდ აგურის ფასადები დარჩა.

1990-იანი წლებიდან ეს ნაგებობები სხვადასხვა დანიშნულებით გამოიყენებოდა, მათ შორის ჯეიმზ ბონდის ერთ-ერთი სერიის გადასაღებ მოედნადაც კი. 1995 წელს ვენის ქალაქმმართველობამ ნაგებობებისთვის ახალი გამოყენების იდეებისთვის კონკურსი გამოაცხადა. შერჩეული პროექტები არქიტექტორების ჟან ნუველი (გაზომეტრი ა), კოოპ ჰიმელბლაუ (გაზომეტრი ბ), მანფრედ ვედორნი (გაზომეტრი ც) და უილჰელმ ჰოლცბაუერი (გაზომეტრი დ) 1999-2001 წლებში დასრულდა. ყოველი გაზომეტრი დაიყო საცხოვრებელ (ბინების ზედა ნაწილში), სამუშაო (ოფისები შუა ნაწილში) და გასართობ-სავაჭრო (მიწის სართულებზე) ნაწილებად. სავაჭრო ცენტრების დონეები ყოველ გაზომეტრში ერთმანეთს ხიდებით დაუკავშირდა. ისტორიული ფასადის კედლები ხელუხლებლად შენარჩუნდა.

2001 წლის 20 ოქტომბერს ახალი გაზომეტრების ოფიციალური საზეიმო გახსნა ჩატარდა, თუმცა მობინადრეები მასში რამდენიმე თვით ადრე შესახლდნენ.

კატეგორია:ვენის არქიტექტურა
მალალებისმაღალი

**მალალებისმაღალი** — მწვერვალი საქართველოსა და რუსეთის საზღვარზე. ადმინისტრაციულად მოქცეულია მცხეთა-მთიანეთის მხარის დუშეთის მუნიციპალიტეტსა და ჩეჩნეთ-ინგუშეთის საზღვარზე. მდებარეობს თუშეთ-ხევსურეთის კავკასიონის ჩრდილო გვერდითი ხევსურეთის ქედის ჩრდილო დაბოლოებაზე, მდინარე არღუნის მარცხენა შენაკადის — მეშიხის სათავესთან. სიმაღლე ზღვის დონიდან 4007 მ. მალალებისმაღალი აგებულია ქვედაიურული თიხაფიქლებით. აქვს მცირე მყინვარები. დამახასიათებელია სუბალპური, ალპური და გლაციალურ-ნივალური ლანდშაფტი.

## ლიტერატურა
კატეგორია:მცხეთა-მთიანეთის მხარის მთები
მალარიის კოღო

**მალარიის კოღო**, *ანოფელესი* () — მწერების გვარი ორფრთიანთა რიგისა. მალარიის გამომწვევი პარაზიტების — პლაზმოდიუმების გადამტანია. დედალ მალარიის კოღოს აქვს მჩხვლეტავ-მწუწნავი ტიპის პირის აპარატი, მამალს — მხოლოდ მწუწნავი, ამიტომ სისხლის ამოწოვა მხოლოდ დედალ კოღოს შეუძლია, მამალი კი უმთავრესად მცენარეული წვენით იკვებება. დედალი კოღო თავს ესხმის ადამიანს და კბენის დროს პლაზმოდიუმები ავადმყოფიდან ჯანსაღზე გადააქვს. მალარიის კოღო წყალში დებს კვერცხებს. გამოჩეკილი მატლი რამდენიმეჯერ იცვლის კანს და წყალშივე ჭუპრდება. ზრდასრულ ფაზას დიაპაუზა ახასიათებს. მალარიის კოღოები ევრითერმული მწერებია, მათი მატლები ვითარდება ტემპერატურია ფართო მერყეობის პირობებში. მსოფლიოში ცნობილია მალარიის კოღოს 300-მდე სახეობა, საქართველოში გვხვდება 5 სახეობა. მათ შორის    Anopheles maculipennis და  Anopheles cuperpistus წარსულში პლაზმოდიუმის მთავარ გადამტანებად ითვლებოდნენ.

საქართველოში უფრო გავრცელებულია ჩვეულებრივი მალარიის კოღო (Anopheles maculipennis), რომელიც ისეთ ადგილებში გვხვდება, სადაც მისთვის ხელსაყრელი პირობებია დროებითი ან მუდმივი წყალსატევების სახით.

მალარიის კოღოს საწინააღმდეგო ღონისძიებებია დამდგარი წყლის, ჭაოებების ამოშრობა, ათვისება და სხვა ჰიდროტექნიკური ღონისძიოებების ჩატარება. ამ მხრივ კლასიკური მაგალითია კოლხეთის დაბლობის დიდი ნაწილის ამოშრობა და ათვისება.  მალარიის კოღოს მატლების გასანადგირებლად გამოიყენეს აგრეთვე თევზი გამბუზია.

## ლიტერატურა
* *კალანდაძე ლ., კამალოვი ნ.,* სამედიცინო პარაზიტოლოგია, თბ., 1960;

კატეგორია:კოღოები
მალასა

**მალასა** — ლაზთა (ეგრისის) მეფე II საუკუნის 30-იანი წლებისთვის, იხსენიება კაპადოკიის რომაელი ლეგატის ფლავიუს არიანეს პატაკში იმპერატორ ადრიანესადმი – ეს აღმოსავლეთ შავიზღვისპირეთის რომაული გარნიზონების ინსპექციის ანგარიშია. მალასა ტახტზე ადრიანეს დაუმტკიცებია. ლაზთა მეფე რომაელთა მეგობარი და მოკავშირე ყოფილა.

## ლიტერატურა
* გ. მელიქიშვილი, საქართველო ახ. წ. I–III სს, სინ, ტ. I, თბ., 1970.
* საქართველოს ისტორიის ნარკვევები, ტ. 1, თბ., 1970;

* 

კატეგორია:ეგრისის სამეფოს მეფეები
მალი (მრავალმნიშვნელოვანი)

**მალი** შეიძლება აღნიშნავდეს:

* მალი — მალის რესპუბლიკა;
* მალი — კუნძული ატლანტის ოკეანეში;
* მალი  — სოფელი აზერბაიჯანში, გოქჩაის რაიონში;
* მალი — ქონება.
Steel Wheels

***Steel Wheels*** — ინგლისური როკ-ჯგუფ როლინგ სტოუნზის 1989 წლის სტუდიური ალბომი. ეს ალბომი ჯგუფისათვის დაბრუნება იყო როგორც სტუდიაში, ასევე დიდ სცენაზე. კით რიჩარდსისა და მიკ ჯაგერის ურთიერთობების გაუმჯობესების შედეგად კოლექტივმა შეძლო სტუდიაში ახალ მასალაზე მუშაობა. ალბომი უფრო ახლოს არის ჯგუფის უფრო კლასიკურ ალბომებთან. საკონცერტო ტურნე, რომელიც ჩაატარეს მისი გამოცემის შემდეგ, აღმოჩნდა ყველა დროის ყველაზე წარმატებული და მასშტაბური ე.წ. *comeback* (დაბრუნების) ტური. ჯგუფში კვლავ იყო ბილ უაიმენი, მაგრამ ეს აღმოჩნდა მისთვის უკანასკნელი სტუდიური დისკი როლინგ სტოუნზთან და საკუთარი წასვლის შემდეგ განცხადება მან 1993 წლის იანვარში გააკეთა.

## ალბომი 
ალბომის *Dirty Work* გამოცემისა და მიკ ჯაგერის სოლო-კარიერის შემდეგ ამ უკანასკნელისა და კით რიჩარდსის ურთიერთობაში ბზარებმა იმატა. ორივე ეჯიბრებოდა ერთმანეთს - 1987 წელს გამოიცა ჯაგერის სოლო-დისკი *Primitive Cool*, ხოლო რიჩარდსმა ჩაწერა *Talk is Cheap*, სოლო-დებიუტი, რომელიც მხოლოდ 1988 წელს გამოვიდა. მაგრამ ფაქტი იყო, რომ ორივე იდეალურად მხოლოდ როლინგ სტოუნზის ფარგლებში მუშაობდა და შერიგება გარდაუვალი იყო.

1989 წლის იანვარში, სანამ როლინგ სტოუნზი შეყვანილი იქნებოდა *როკ-ენ-როლის დიდების დარბაზში*, ჯაგერი და რიჩარდსი ერთმანეთს სტუდიაში შეხვდდნენ. სულ რამდენიმე კვირაში მათ დაწერეს არც მეტი, არც ნაკლები, 50 სიმღერა და ჯგუფის დანარჩენი წევრები მათ მხოლოდ ამის შემდეგ შეუერთდნენ. ალბომის სახელწოდება ჯერ უცნობი იყო, მაგრამ პროდიუსერის სახით დააბრუნეს კრის კიმსი, რომელმაც უკვე იმუშავა დისკზე *Undercover*.

ალბომი იწერებოდა მონსერატის კუნძულზე და ლონდონში, გაზაფხულის პერიოდში. *Steel Wheels*-ზე მიღწეული იქნა როლინგ სტოუნზისათვის დამახასიათებელი კლასიკური ჟღერადობა. რა თქმა უნდა, მიუხედავად ძველი ინსტრუმენტების გამოყენებისა, ინტეგრირებული იქნა ელექტრონული დასარტყამი ინსტრუმენტებიც (ამის ნათელი მაგალითია *Terrifying*).

მასიური და მასშტაბური ტურნე სახელწოდებით Steel Wheels გაიხსნა 1989 წლის აგვისტოში. ალბომისა და ტურნეს წარმატებაზე აგრეთვე გავლენა იქონია  Mixed Emotions - იგი მსმენელს ნაწილობრივ მოუთხრობდა მიკისა და კითის ურთიერთობებზე. ოფიციალურად ეს სინგლი იქცა როლინგ სტოუნზის უკანასკნელ ჰიტ სინგლად აშშ-ში, რომელიც ჩარტის #5 ადგილზე აღმოჩნდა.ბრიტანეთსა და აშშ-ში ალბომი შესაბამისად ჩარტების #2 და #3 ადგილებზე მოხვდა. ვიდეოფილმი ნიუ-იორკში ჩატარებული კონცერტის ჩანაწერით წარმოდგენილი იქნა სამგანზომილებიანი ვიდეოს სახით - თუმცა, განსხვავებით ტრადიციული სამგანზომილებიანი გამოსახულებისგან, რომელიც სამ ფერში იყო წარმოდგენილი, ეს ვიდეო ტრადიციულ ფერებში იყო გამოტანილი - საკმარისი იყო მხოლოდ სპეციალური სათვალეებით მისი ნახვა.

ეს აგრეთვე იყო როლინგ სტოუნზის პირველი ციფრული ჩანაწერი. 1994 წელს ლეიბლის Virgin Records მიერ გამოიცა მისი რემასტერი.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
* ინფორმაცია ჯგუფის ოფიციალურ საიტზე 

## სქოლიო 
კატეგორია:როლინგ სტოუნზის ალბომები
კატეგორია:1989 წლის ალბომები
კატეგორია:Virgin Records-ის ალბომები
კატეგორია:Rolling Stones Records-ის ალბომები
კატეგორია:ალბომები The Glimmer Twins-ის პროდიუსერობით
კატეგორია:ალბომები კრის კიმსის პროდიუსერობით
კატეგორია:AIR Studios-ში ჩაწერილი ალბომები